HANNES BOSMAN:	FARISEëR TOT VRIEND
"Fariseër tot vriend" is 'n CD wat handel oor 'n pad met die Here oor jare heen. Ek ken die Fariseër se lewenswyse - ek kom daaruit. God het egter genadiglik moderne Fariseërs ook lief en wil ook verhouding met hulle aanknoop want Sy Seun het vir hulle ook versoening by die Vader gedoen. Ek besing op gedramatiseerde narratiewe wyse 'n paar prominente Bybelfigure se ontmoetings met God en hoe ek my in hulle skoene sou inleef - van dié van Farsieërfiguur; die gebeure tussen Lasarus en die ryk man; en die moontlike belewenis van 'n anonieme lid van die skare wat Jesus se kruisiging aanskou het.
Ek sing oor die praktyk van Christenwees en die appél wat Jesus tot ons rig om Hom te gehoorsaam as bewys van ons liefde aan Hom soos in Joh. 15 vervat, want God is nie net 'n genadige God nie, maar ook 'n heilige God wat wil hê ons moet doen wat Hy sê. Wettiesheid en Skrifgehoorsaamheid moenie met mekaar verwar word nie. Ek sing oor wat liefde in praktyk beteken; die smag na meer as net 'n "vergeefde" verhouding met God maar ook 'n Geesvervulde verhouding met Hom; dankbaarheidsliedere oor Jesus se kruisoffer; en God se soewereiniteit in alles. Ek poog om die luisteraar uit te bring by die plek waar Jesus ons graag wil bevriend soos met Sy dissipels van ouds.
Styl is kontemporêr en hoofsaaklik akoesties gedrewe, en lirieke is volgepak. Die bekende Stass van Onbeskaamd is die produksieregisseur en het style afgewissel om interessantheid te behou. Van rustige klavier en akoestiese ballades tot wilde rock! Ook 'n Keltiese geur ter afsluiting. Die CD se uitgangspunt is nie om te vermaak nie, maar om te bedien.